Huancavilca
Huancavilca.- Pleme Indijanaca porodice Atalán nastanjeno u Ekvadoru blizu zaljeva Guayaquil, na poluotoku Santa Elena. Jezično su Huancavilca najsrodniji Caraque Indijancima, sa kojima čine posebnu granu Atalána. Kultura Huancavilca i susjednih Atalanskih plemena Paches (ili Manteños, Mantaes) i Punáes trajala je odpriliko od 500te godine pa do 1532. Bili su ribari i mornari koji su dolazili u kontakt sa narodima Perua i Srednje Amerike. Glavna izvozna roba bila su im školjke-spondilus, pamučna tkanja, kao i predmeti od zlata, srebra, bakra i opsidijanova ogledala. Pod vlast Inka su došli prilikom osvajanja Huayna Capaca. Potomci Huancavilca u novije doba broje 34.850 (1995.)